cyanic-selkie/wikianc huggingface dataset:
Akira Higashi
Akira Higashi (japansk 東 輝, Higashi Akira) (født 7. januar 1972) er en japansk skihopper.
Han debuterte i verdenscupen med 14.-plass i normalbakken i Sapporo 17. desember 1988. Han har vunnet to verdenscuprenn, i storbakken i Sapporo 20. desember 1992 og i Planica (skiflyging) 22. mars 1997. Sammenlagt i verdenscupen er hans beste plassering 20.-plass i sesongen 1992-93.
Han har deltatt i VM i 1989, 1991, 2003 og 2005. Han var på det japanske laget som tok sølvmedaljer i Val di Fiemme (Predazzo) i 2003. Individuelt er hans beste plassering i VM 10.-plass i storbakken i Predazzo i 1991.
Han har vært med i skiflygings-VM i 1998, 2002 og 2004, med 15.-plass individuelt i Oberstdorf i 1998 og 5.-plass i lagkonkurransen i Planica i 2004 som beste plasseringer.
Akira Higashis eldre brødre, tvillingene Kazuhiro og Akihiro, har også vært skihoppere og deltatt i verdenscupen.
Kampkunstfilm
Kampkunstfilm (eller kampsportfilm) er en actionpreget filmsjanger med betydelige innslag av orientalsk kampkunst. I Norge har slike filmer også blitt omtalt som "karatefilmer".
Kampkunstfilmen er en subsjanger av actionfilmen. Denne filmtypen oppstod i Kina og Hongkong i 1960-årene og ble for alvor kjent utenfor Øst-Asia i 1970-årene, spesielt gjennom filmene med Bruce Lee. Senere i 1970- og 1980-årene kom personer som Chuck Norris, David Carradine og Jackie Chan til å sette sitt preg på sjangeren. I 1990-årene kom Jean-Claude van Damme og Jet Li.
I USA kalles denne filmsjangeren martial arts film.
Manuela Di Centa
Manuela Di Centa (født 31. januar 1963 i Paluzza) er en tidligere italiensk langrennsløper.
Danny Nucci
Danny Nucci (født 15. september 1968 i Klagenfurt, Østerrike) er en amerikansk/østerriksk skuespiller, som er best kjent for rollen som Fabrizio i James Camerons storfilm Titanic, der han spilte mot Leonardo DiCaprio og Kate Winslet. Han har også vært involvert i filmene Alive (1993), Eraser (1996) og The Rock (1996), og har for tiden en hovedrolle i TV-serien The Fosters, som startet i 2013.
Manuela Di Centa
Karriere
Di Centa deltok i sine første olympiske leker i Sarajevo i 1984, uten å oppnå topplasseringer. Under OL 1992 i Albertville var hun med på det italienske stafettlaget som tok bronse.
Mest OL-heder høstet hun under OL på Lillehammer i 1994, da hun vant både 15 km fristil og 30 km klassisk. I tillegg tok hun sølv i 10 km jaktstart og 5 km klassisk, samt en ny bronsemedalje på 4×5 km stafett.
Caroline Moorehead
Caroline Moorehead (født 28. oktober 1944 i London) er en menneskerettighetsjournalist og biograf.
Manuela Di Centa
Karriere
Hun deltok i sitt siste OL i 1998 i Nagano, hvor hun for tredje gang var med på å ta OL-bronse i stafetten.
Hun vant verdenscupen sammenlagt i sesongene 1993/94 og 1995/96. I 1996 ble hun tildelt Holmenkollmedaljen.
Centa er også den første italienske kvinnen som besteg Mount Everest. Det gjorde hun i 2003.
Enderby Land
Enderby Land er et landområde på det antarktiske kontinentet beliggende øst for Dronning Maud Land og vest for Kemp Land. Området inngår i Australias krav i Antarktis, Australian Antarctic Territory.
USA definerer Enderby Land som området fra Shirasebreen ved omtrent 44°38' østlig lengde til William Scoresby Bay ved 59°34' østlig lengde, mens Australia definerer ytterpunktene som 45° og 55° østlig lengde.
Enderby Land ble oppdaget i februar 1831 av John Biscoe på Tula-ekspedisjonen og oppkalt etter skipets reder Enderby Brothers i London. 22. desember 1929 landet Hjalmar Riiser-Larsen og Finn Lützow-Holm fra den tredje Norvegia-ekspedisjonen på Enderby Land og plantet det norske flagget. Deretter karla de vestkysten av Enderby Land.
Amundsen Bay, Casey Bay, Scott Mountains, Tula Mountains og Napier Mountains er beliggende i Enderby Land. De høyeste toppene i Enderby Land Coast Ranges er Mount Elkins (2 300 moh), Simpson Peak (1 720 moh) og Mount Codrington (1 520 moh).
Slottet Nöthnitz
Slottet Nöthnitz (Schloss Nöthnitz) ligger i Nöthnitz straks sør for den tyske by Dresden i forbundslandet Sachsen.
Det ble bygd i 1635, og ombygd i 1870. På 1700-tallet ble slottet bebodd av greven Heinrich von Bünau. Hans etterlatte bibliotek omfatter nærmere 42 000 bøker. Den tyske arkeologen Johann Joachim Winckelmann virket som bibliotekar hos ham i årene 1748-1754.
Etter andre verdenskrig forlot den daværende greven slottet, som så ble benyttet som skole. Men vedlikeholdet ble forsømt mens det var Volkseigentum (statseid) i DDR, slik at bygningens ytre forfalt. Etter den tyske gjenforening i 1989 vendte greven greven tilbake og begynte renovering av en del av slottet og den tilhørende slottsparken.
I desember hvert år år arrangeres et velbesøkt julemarked ved slottet.
Gammarus acherondytes
Gammarus acherondytes er en art i slekten Gammarus innenfor familien Gammaridae, av ordenen Gammaridea - som inngår i gruppen av amfipoder.
Arten er endemisk til Illinois, USA.
Vollen (Tønsberg)
Vollen er et tettsted i Tønsberg kommune i Vestfold og Telemark fylke. Tettstedet har innbyggere per 1. januar, og ligger rundt 6 kilometer nordøst for Tønsberg sentrum.
Stedet
Tettstedet Vollen består av tettbebyggelsene langs fylkesvei 311 mellom Studsrød, Tverved og Bliksekilen vest for Slagentangen ved Oslofjorden.
Hetta
Hetta (nordsamisk: Heahttá) er et tettsted og administrativt senter i kommunen Enontekis i Finland. Hetta har cirka 500 innbyggere og ligger på nordbredden av innsjøen Ounasjärvi. I Hetta finnes blant annet kommunehuset, statens embetshus, Enontekis hovedbibliotek, skolesenteret (grunnskole og videregående skole), en bank, ett antall butikker og Enontekis kirke. Som tettsted har stedet navnet Enontekis kyrkoby (finsk: Enontekiön kirkonkylä).
Rundt 7,5 kilometer vest for Hetta ligger Enontekis lufthavn (ENF/EFET). Det er veiforbindelser nordover til Kautokeino langs E45, vestover til Muonio og Kilpisjärvi (E8) og østover til Sirkka/Levi i Kittilä. Hetta har daglige bussforbindelser til Rovaniemi.
Nana Mizuki
Nana Mizuki (水樹 奈々, Mizuki Nana, født 21. januar 1980) er en seiyū og sanger fra Niihama, Ehime i Japan.
Hetta
Terrenget rundt Hetta har mange stier for fotturer. Det nordre endepunktet for den 55 kilometer lange turstien Hetta - Pallas ligger vis-a-vis Hetta på sørsiden av Ounasjärvi. Stien går gjennom Pallas-Yllästunturi nasjonalpark.
Jærens sterkeste mann
Jærens sterkeste mann er en lokal strongman-konkurranse for Jæren-området, som i utgangspunktet arrangeres årlig.
Jærens sterkeste mann ble startet etter initiativ fra styrkeløfteren Børge Øvrebø, etter at han i 1993 ble kåret Norges sterkeste mann. Anti-doping er en sentral del av konkurransen, og alle utøverne kan bli dopingtestet.
Grinde (andre betydninger)
Grinde kan referere til
Grinde (tettsted)
Grinde er et tettsted i Tysvær kommune i Rogaland fylke. Tettstedet har innbyggere per 1. januar, og ligger rundt to kilometer øst for kommunesenteret Aksdal.
Stedet
Tettstedet ligger mellom Grindafjorden i nird, Grindavatnet i øst og Fuglavatnet i sør, og består av tettbebyggelsene i bygda Grinde og boligfeltet Garhaugen ved fylkesvei 515.
Huskvarna
Huskvarna er en tidligere selvstendig svensk by som ligger ved innsjøen Vätterns sydøstlige bredde i Småland. Huskvarna inngår i byområdet Jönköping og er en «kommunedel» i Jönköpings kommune, Jönköpings län.
Huskvarna hørte tidligere til Hakarps kommune, ble köping i 1907 og fikk byprivilegium (kjøpstadsprivilegium) i 1911. Sammenslåing med Jönköping by ble diskutert i årenes løp og ble gjennomført som en del av kommunalreformen i 1971.
Huskvarna kirke ble innviet i 1910 og var tegnet av bygningsingeniør Birger Damstedt fra Husqvarna AB (det daværende Husqvarna Vapenfabriks AB). Kirkens ytre minner om en norsk stavkirke.
Huskvarnas lavtliggende sentrum er omgitt av bebygde høydedrag som Öxnehaga, Pettersberg og Egna Hem. Nivåforskjellen er på opp til 120 meter.
En stor det av de lavtliggende områder mot Vättern lå ubenyttet inntil begynnelsen av 1900-tallet. Gaten Kungsgatan ble lenge kalt «Sista gatan».
Huskvarna er kjent for sine pene hager og sine industrielle tradisjoner. Fabrikken Husqvarna AB begynte sin produksjon i 1684, og har siden vært en suksessrik virksomhet. I dag fremstiller den bl.a. motorsager, plenklippere og symaskiner, mens den tidligere hadde våpenproduksjon. Andre viktige industrier i byen er Saab Training Systems og Carlfors Bruk.
Huskvarna oppstod omkring fabrikken Husqvarna, som ble bygget ved foten av den store fossen som Huskvarnaån har dannet. Navnet Huskvarna ble tidligere skrevet «husakvarn» og stammer fra middelalderhuset Rumlaborg og en kvern ved fossen.
Fossen har sin begynnelse ved Stensholms bakker og slutter ved Kvarnbron, nedenfor den såkalte Stampabacken. Fra broen kan man vandre til Turistbron, Ebbes bruk-området eller speiderhytten Örjansgården.
You Should’a Treated Me Right
«You Should'a Treated Me Right» er en sang skrevet av Ike Turner som ble spilt inn og gitt ut på singel med Ike & Tina Turner i 1962. Singelen kom på 89.-plass på pop-lista. Sangen ble også gitt ut på albumet Dynamite! i 1963.
1967
I 1967 ble det spilt inn en live versjon som ble gitt ut på albumet Ike & Tina Turner's Festival Of Live Performances. På det albumet ble sangen kalt Treat Me Right.
Eloise spilte inn sangen og ga den ut på singel i 1962.
Skyttergrav
En skyttergrav er en type militær fortifikasjon som i sin enkleste form består av en mannshøy grøft. Hensikten er å beskytte personell og materiell i strid, samt å lette framføring av forsterkninger til et truet frontavsnitt fra sidene. Skyttergraver ordnes ofte i flere linjer, slik at man fra de bakre linjene fortsatt kan forsvare et avsnitt selv om den fremste linjen blir tatt.
Under første verdenskrig ble det bygget et enormt skyttergravsystem som strekte seg gjennom Belgia og Frankrike, fra Nordsjøen til Sveits.
En eldre variant av skyttergrav er løpegrav, hvor man istedet retter graven fram mot en fiendtlig befestning slik at egne soldater kan bruke graven til å rykke fram mot fienden. Også en grav som fra en beskyttet posisjon strekker seg fram til egne skyttergravlinjer kalles løpegrav.
Karl Markt
Karl Markt (født 8. mars 1980) er en østerriksk terrengsyklist.
Myrkorsmåler
Myrkorsmåler (Rheumaptera subhastata) er en sommerfugl i gruppen av de egentlige målere (Geometridae). Den er funnet over hele Norge. Den er svært lik på den nært beslektede arten praktkorsmåler (Rheumaptera hastata), men er noe mindre.
Utseende
En middelsstor (vingespenn 21 – 28 mm), slank, mørkbrun og hvit måler. Den ligner sterkt på praktkorsmåler (Rheumaptera hastata), som den også er nært i slekt med, men kan skilles fra denne på at den er noe mindre, at vingenes grunnfarge er mørkbrun, ikke svart, og at vingenes hvite bånd er noe smalere. Forvingen er mørkt gråbrun (sjokoladebrun), nær roten med et smalt, hvitt tverrbånd. Litt innenfor midten er det et hvitt tverrbånd med noen brune flekker i midten (disse danner vanligvis ikke en kontinuerlig strek), litt utenfor midten et hvitt bånd med en mer eller mindre kontinuerlig, brun strek i midten. Det finnes også noen hvite flekker mellom de to båndene. Langs vingens ytterkant går det en, mer eller mindre oppstykket, hvit siksak-linje. Bakvingen er lyst gråbrun ved roten, i midten med et bredt, hvitt tverrbånd som har en brun stripe i midten, den ytre delen av vingen er mørkt gråbrun med en eller to hvite flekker.
Levevis
Arten finnes i myrlendt terreng og fuktig, åpen skog. Larvene lever på blåbær (Vaccinium myrtillus) og blokkebær (Vaccinium uliginosus).
Utbredelse
Arten finnes i Europa, bortsett fra den sørvestre delen og Storbritannia, og videre østover til Stillehavet. Den finnes også over det meste av Nord-Amerika. I Norge er den funnet over praktisk talt hele landet.
Anja Hajduk
Anja Hajduk (født 8. juni 1963 i Duisburg) er en tysk politiker (De grønne). Hun er siden 2002 medlem av det tyske parlamentet. Dessuten er hun leder for De grønne i bystaten Hamburg.
Hun er utdannet psykolog og lever i lesbisk partnerskap med tidligere senator Ute Pape (SPD).
Eric Koreng
Eric Koreng (født 16. mai 1981) er en tysk profesjonell sandvolleyballspiller som representerte Tyskland under Sommer-OL 2008 i Beijing, der han røk ut i kvartfinalen.
Chen Wu
Chen Wu (fra Anqing i Kina, død 215) var general for Wu-dynastiet i de tre rikers tid i det gamle Kina.
Chen Wu hadde et grovskåret og frastøtende ytre. Han begynte sin tjeneste som attenåring under Sun Ce (175–200). Chen Wu var svært tapper og kjempet alltid i fremste linje Han var også kjent for sitt behagelige vesen: Sun Quan stod ham nær og tilbragte gjerne tid i hans hus.
Under Det annet slaget ved Hefei falt Chen Wu i tvekamp mot Pang De.
Kashi Leuchs
Kashi Leuchs (født 30. juni 1978) er en newzealandsk terrengsyklist.
Gammarus alius
Gammarus alius er en art i slekten Gammarus innenfor familien Gammaridae, av ordenen Gammaridea - som inngår i gruppen av amfipoder.
Arten er funnet i Kirgisistan.
Les Échos
Les Échos er den første daglige franske finansavisen redigert i Paris. Det ble opprettet i 1908 av brødrene Robert og Émile Servan-Schreiber og ble en dagsavis i 1928.
Avisen ble kjøpt av den britiske mediekonsernet Pearson PLC i 1988, og solgt i 2007 til det franske luksusvarekonglomerat LVMH.
Den har en nettside og flere blogger.
I 2004 vant avisen Epica-prisen.
Tournament Players Championship 1981
Tournament Players Championship 1981 (senere kjent som The Players Championship) ble arrangert på Sawgrass Country Club i Ponte Vedra Beach, Florida i USA i 1981.
Guro Fostervold Tvedten
Guro Fostervold Tvedten (født Guro Fostervold 14. juli 1974 i Tønsberg ) er en norsk journalist med sport som spesialfelt.
Bakgrunn
Tvedten er født i Tønsberg og vokste opp på Nesjestranda i Molde kommune. Hennes bror, Knut Anders Fostervold er tidligere toppspiller i fotball, og nå norsk mester på sykkel.
Hun giftet seg med håndballspilleren Håvard Tvedten i 2009.
TV 2
Fostervold begynte som programleder/sportsanker i TV 2 i 1999. Hun fikk etter hvert større oppgaver som utegående reporter på forskjellige fotball- og håndballkamper og sportsarrangementer. I 2006 var hun vert for TV 2s program «TV 2s artistgalla» sammen med Øyvind Mund. Under Fotball-EM 2008 i Sveits og Østerrike var hun sammen med Erik Thorstvedt, programleder for det daglige fotballmagasinet, «EM-kveld fra Wien» på TV 2. Programmet dekket de siste hendelsene fra mesterskapet og kommende begivenheter. Hun har også vært programleder for TV 2s «fotballgalla» ved flere anledninger
Viasat
I 2012 begynte hun å jobbe for Viasat, hvor hun ledet sendingene fra UEFA Champions League. Hun ble oppsagt i januar 2016.
Gammarus alsaticus
Gammarus alsaticus er en utdødd art i slekten Gammarus innenfor familien Gammaridae, av ordenen Gammaridea - som inngår i gruppen av amfipoder.
Arten er ikke funnet i norske farvann eller i nordlige Atlanterhavet.
Clara Tschudi
Clara Tschudi (født 9. september 1856 i Tønsberg, død 10. november 1945) var en norsk forfatter. Hun skrev meget populære biografiske skildringer om blant annet keiserinne Eugenie, Marie Antoinette, keiserinne Elisabeth, Napoleons og Goethes mødre, og om kongehus i Europa.
Familie
Clara Tschudi var datter av godseier Peter Tschudi (1812–1900) og Verena Tschudi (1815–1894). Hennes bror Anton Tschudi (1848–1914) ble godseier som faren. Broren Oscar Julius Tschudi (1850–?) var jurist, og ble sorenskriver i Haugesund. En av morens brødre var riksantikvar Stephan Tschudi-Madsens morfar.
Liv
I sin ungdom bodde Clara Tschudi på pensjonatet som ble drevet av Amalie Heidenreich i St.Olavs gate i Kristiania. I årene 1878-1881 studerte hun sang i Berlin og Dresden, og i 1881 innledet hun sin karriere som operasanger. I 1884 startet hun imidlertid å skrive for ulike tidsskrifter, og dette ble starten på et langt forfatterskap, som hun særlig viet til kvinnesak og kvinnehistorie. Hun var medstifter av Norsk Kvinnesaksforening i 1884.
I 1889-1890 studerte hun historie i Paris, og i perioden 1884-1900 hadde hun flere opphold rundt i Europa for å studere språk.
I 1903 var hun med på å starte en forening som ble kalt «1903-klubben». Marie Michelet og Fredrikke Qvam var initiativtagerne, og foruten Clara Tschudi var Harriet Backer, Kitty Kielland, Asta Nørregaard, Mally Lammers, Karen Grude Koht, Johanne Sylow, Sophie Møller, Hanna Isachsen, Marianne Nærup, Dorothea Schjoldager og Bolette Gjør blant medlemmene. Klubben holdt sine møter på Hotell Augustin i Tollbodgaten. Til hvert møte var det invitert en foredragsholder som innledet om et tema innen kunst, kultur eller politikk og samfunnsliv. Etter foredraget fikk medlemmene anledning til å stille spørsmål og fremlegge sine synspunkter. Marie Michelet skrev senere at «(d)et som kvinnesaksforeningen hadde betydd for kvinnesakens mere radikale kretser, det vokste 1903-klubben frem til å bety innenfor vår krets».
På sine eldre dager bodde Clara Tschudi på Bauker i Gausdal. I et fødselsdagsintervju i anledning hennes 88-årsdag fortalte hun at hun aldri hadde vært helt sikker på sin fødselsdato, fordi både prest og klokker hadde glemt å registrere fødselen hennes da hun kom til verden.
Clara Tschudi testamenterte sin bolig på Bauker til Den norske forfatterforening. Men foreningen avslo den testamentariske gaven fordi Tschudi hadde «hilst på tyskerne da de kom». Forfatterkollegaen Barbra Ring mente hun hadde en unnskyldning, fordi hun ved okkupasjonen var gammel – enda eldre enn Hamsun – og dessuten snakket tysk på grunn av at begge foreldrene var av sveitsisk opprinnelse.
Forfatterskap
I 1886 kunne Hedemarkens Amtstidendes abonnenter lese utdrag fra et korrespondentbrev fra København. Etter å ha skrevet om populariteten til Johan Svendsen, Edvard og Nina Grieg og generelt norske musikere, fortsatte notisen:"Foruden de norske Kunstnere, som i Vinter har gjæstet og tildels endnu gjæster vor By, har også adskillige Litterater opslaaet sit Vinterdomicil hernede. Alexander Kielland har været her, men er reist igjen. John Paulsen tilbringer Vinteren hernede. Og de to begavede Forkjæmperinder for Kvindens Ret, Camilla Collett og Clara Tschudi har sat hinanden Stevne i vor By. Det synes som om den ældre Forfatterinde har fundet særlig Behag i sin livlige og energiske unge Kollega; idetmindste ser man dem hyppigt sammen. Og Fru Collett har ved flere Leiligheder udtalt sig anerkjendende om Frøken Tschudi's Skrifter. Idethele taget har Kvindesagen mange Venner i Danmark, og i den Kreds af interessante Damer, som har sluttet sig sammen, er begribeligvis de to norske Forfatterinder velseede Gjæster."I 1887 kom Clara Tschudis andre bokutgivelse, der hun skildret tre «Nutidskvinder»: den norske forfatteren Camilla Collett, den tyske dikteren Lina Morgenstern, og den tyske adelskvinnen Gertrud Guillaume-Schack. Sistnevnte var kjent i samtiden for sin utrettelige kamp for kvinner av arbeiderklassen.
Etter de to første bøkene begynte Tschudi å skrive om berømte europeiske kvinner – samt om kvinner som hadde stått berømte menn nær, som for eksempel mødrene til henholdsvis Johann Wolfgang von Goethe og keiser Napoleon I. Hun reiste rundt i Europa og fordypet seg i historiske kilder hun fant i biblioteker og arkiver. Noen av personene hun portretterte i sine bøker, hadde hun også truffet personlig på sine reiser. Det gjaldt både keiserinne Eugenie (1826–1920) og keiserinne Augusta (1811–1890). Som 88-årsjubilant konstaterte hun at bøkene hennes inneholdt feil fordi hun ikke hadde klart å finne tilstrekkelig gode kilder."«I de senere år er det åpnet en rekke arkiver, bragt for dagens lys en mengde breve og andre dokumenter som hverken var kjente eller tilgjengelige i min tid. Se nå f.eks. Stefan Zweigs bok om Marie Antoinette. Han har kunnet bygge på tildels helt nytt og tidligere ukjent kildemateriale. I mine bøker om den ulykkelige dronning har jeg altså tatt feil med hensyn til hennes forhold til grev Fersen, men de dokumenter som har kastet lys over disse spørsmål, var ikke tilgjengelige i min tid.»"Bøkene til Clara Tschudi kom gjerne i mange opplag. Flere av hennes bøker ble også oversatt til andre språk. I 1900 ble det publisert en tysk utgave av hennes biografi over Napoleon Is mor Letitia. Biografiene over Goethes mor og over keiserinne Elisabeth ble utgitt på finsk i 1917 og 1918. Til sammen ble bøkene til Tschudi oversatt til hele 14 språk.
I 2008 ble hennes biografi om keiserinne Augusta av Tyskland utgitt på engelsk. I 2015 kom det ut engelske oversettelser av bøkene om Ludwig II av Bayern og om keiser Napoleons mor.
Æresbevisninger og utmerkelser
Kong Oscar II tildelte Clara Tschudi den svenske gullmedaljen "Litteris et Artibus" for hennes virke som historiker.
I 1910 ble Clara Tschudi tildelt Kongens fortjenstmedalje i gull.
Yves Ramousse
Yves Ramousse (født 23. februar 1928 i Sembadel i departementet Haute-Loire i Frankrike, død 26. februar 2021 i Montbeton nær Montauban) var en fransk misjonær, prelat og katolsk biskop som apostolisk vikar for Phnom Penh i Kambodsja.
Prest, misjonær
Ramousse ble presteviet den 4. april 1953 for Det parisiske ytremisjonsselskap (fransk: Société des Missions Etrangères de Paris) og sendt som misjonær til kongedømmet Kambodsja.
Biskop
Ramousse ble utnevnt til apostolisk vikar av Phnom Penh i Kambodsja den 12. november 1962 og til titularbiskop in partibus av Pisita, og ble bispeviet den 24. februar 1963 av sin forgjenger, Gustave Raballand. Medkonsekratorer var Henri Pinault, utvist biskop av Chengdu, og Jean-Pierre Dozolme, biskop av Le Puy-en-Velay. Han var da 35 år gammel og den yngste katolske biskop i verden.
Han deltok i sesjon 2, 3 og 4 i det annet vatikankonsil, og var der en av de yngste deltakere.
Som den politiske situasjon forverret seg i Kambodsja forsøkte biskop Ramousse å støtte opp om initiativer for fred og rettferdighet, på linje med den pavelige encyklika Pacem in Terris av pave Johannes XXIII og initiativer fra pave Paul VI etter den kalde krigens mest dramatiske faser.
Etter den kambodsjanske borgerkrig trakk han seg fra sitt embede den 30. april 1976. Dette gjorde han etter at han i hemmelighet bispeviet sin etterfølger, den kambodsjanske presten Joseph Chhmar Salas i Phnom Penh den 14. april 1975 kort før han og andre vestlige borgere ble utvist av Khmer Rouge. Salas, som var den første kambodsjanske biskop, døde ikke lenge etter på Pol Pot s drapsmarker. Likesom mange andre ble Ramousse etter at Khmer Rouge inntok Phnom Penh innesperret i den franske ambassade. Etter tolv dager ble han og andre andre utlendinger utvist fra Kambodsja.
Han tok tilflukt i Indonesia, og fikk den 6. januar 1983 tillatelse fra Kongregasjonen for folkenes evangelisering i Vatikanet til å opprette et byrå for fremme av det katolske apostolat blant kambodsjanske flyktninger, og ble dets første direktør.
Atter apostolisk vikar av Phnom Penh
Den 21. februar 1992 ble Ramousse gitt audiens for kong Sihanouk, og ble da oppfordret til å utvikle den katolske kirkes arbeid i Kambodsja. Han ble atter utnevnt til apostolisk vikar av Phnom Penh den 6. juli 1992 av pave Johannes Paul II, etter at konflikten i landet hadde lagt seg og noen misjonærer hadde fått anledning til å vende tilbake til Kambodsja i 1990. Han ble også gjort til apostolisk administrator for det apostoliske prefektur Battambang, inntil utnevnelsen av Enrique Figaredo Alvargonzález den 1. april 2000. Han ledet kirken i Kambodsja under dens «gjenoppstandelse». Hans misjonsinnsats og initiativer til kirkens beste ble hedret av pave Johannes Paul II under hans ad limina-besøk i Roma den 11. februar 1999.
Fratreden
Han trakk seg tilbake til Frankrike, og bodde der i Det parisiske ytremisjonsselskap for eldre prester i Montbeton sør i Frankrike. Han døde der den 26. februar 2021 som følge av en Sars-CoV-2-infeksjon, det vil si av covid-19, og var på det tidspunkt den franske biskop i verden som hadde vært katolsk biskop i lengst tid.
Episkopalgenealogi
Hans episkopalgenealogi er:
Dreyfus (1930)
Dreyfus er en tysk dramafilm fra 1930, regissert av Richard Oswald og med skuespillerne Fritz Kortner, Grete Mosheim, Heinrich George, og andre.
Den skildrer Dreyfus-saken og er bygget på en roman av Bruno Weil. Filmsettet ble utformet av de kunstneriske ledere Franz Schroedter og Hermann Warm. I USA ble filmen vist under navnet The Dreyfus Case.
Filmen kom i nyinnspilt utgave året etter i Storbritannia med Cedric Hardwicke i tittelrollen.
Synopsis
Sent på 1800-tallet ble den franske jødiske offiser Alfred Dreyfus falskt anklaget for spionasje. Han ble funnet skyldig i forræderi, kastes ut av hæren, og sendt til fengsel på Djevleøya. Familien hans tar opp kampen mot urettferdigheten, og det gjør også forfatteren Emile Zola, som tror at den opprinnelige etterforskningen var kompromittert av antisemittisme. Til slutt blir Ferdinand Walsin Esterhazy, den egentlig skyldige, avslørt.
Katarina Siskova
Katarina Siskova (født 1. desember 1978) er en tsjekkisk terrengsyklist.
Wendy Wyland
Janna Wendy Wyland (født 25. november 1964 i Jackson i Mississippi, død 27. september 2003) var en amerikansk stuper som deltok i de olympiske leker 1984.
Wyland vant en olympisk bronsemedalje under Sommer-OL 1984 i Los Angeles. Hun kom på tredjeplass i 10 meter tårnstup for damer bak Zhou Jihong fra Kina og Michele Mitchell fra USA.
Wyland ble verdensmester i 10 meter tårnstup 1982 i Guayaquil.
Hun vant gull i 10 meter sviktstup og sølv i 3 meter sviktstup under de Panamerikanske leker 1983 i Caracas i Venezuela.
Simone Kuhn
Simone Kuhn (født 2. september 1980) er en sveitsisk profesjonell sandvolleyballspiller som representerte Sveits i Sommer-OL 2008 i Beijing, der hun ble slått ut i gruppespillet.
Josip Juratovic
Josip Juratovic (født 15. januar 1959 i Koprivnica, Kroatia) er en kroatiskfødt tysk politiker (SPD) og fagforeningsmann (IG Metall). Siden 1997 er han medlem av styret i SPD i Baden-Württemberg, og ved valget i 2005 ble han innvalgt i det tyske parlamentet.
Franz Josef Jung
Franz Josef Jung (født 5. mars 1949 i Erbach i Rheingau) er en tysk advokat og politiker (CDU). Han var Tysklands forsvarsminister fra 2005 til 2009, og arbeidsminister en kort periode i 2009.
Jung var fra 2003 til 2005 fraksjonsleder for CDU-fraksjonen i den hessiske landdagen. Ved valget i 2005 ble han innvalgt i det tyske parlamentet som toppkandidat for CDU i Hessen. I oktober samme år ble han utnevnt til tysk forsvarsminister i Angela Merkels kabinett. I oktober 2009 ble han arbeidsminister i Merkels andre regjering, men gikk av etter bare en måned som følge av måten han som forsvarsminister behandlet saken om et luftangrep tyske tropper gjennomførte ved byen Kunduz i Afghanistan, 4. september 2009.
Tom Conti
Tom Conti (født 22. november 1941 i Paisley i Renfrewshire, Skottland) er en skotsk skuespiller, teaterregissør og forfatter. Hans fulle navn er Thomas Antonio Conti.
Conti er kjent som en meget dyktig skuespiller. Han begynte å arbeide med Dundee Repertory Theatre i 1959. Han har også deltatt i flere amerikanske teateroppsetninger på Broadway. Conti har også spilt i en rekke amerikanske og britiske filmer, blant disse er Merry Christmas, Mr. Lawrence (1983), Reuben, Reuben (1983), American Dreamer (1984), Shirley Valentine (1986), Saving Grace (1985) og Dangerous Parking (2007).
Conti har skrevet boken The Doctor, som ble publisert i 2004. Det er en spenningsroman om en tidligere pilot og hemmelig agent.
Conti har vært gift med den skotske skuespilleren Kara Wilson siden 1967 og deres datter Nina Conti er også skuespiller, foruten buktaler.
Poor Fool
«Poor Fool» er en sang skrevet av Ike Turner som ble spilt inn og gitt ut på singel med Ike & Tina Turner i 1961. Singelen kom på 4.-plass på R&B-lista og 38.-plass på Pop-lista. Sangen ble også gitt ut på albumene Dynamite! i 1963 og It's Gonna Work Out Fine i 1964. I 1967 ble sangen spilt inn igjen live og gitt ut på albumet Ike & Tina Turner's Festival Of Live Performances. På det albumet ble sangen kalt «He's Mine».
Mo’Nique
Monique Imes (født 11. desember 1967 i Woodlawn i Maryland), kjent under artistnavnet Mo'Nique, er en amerikansk komiker og skuespiller.
Mo'Nique ble kjent i rollen som Nikki i TV-serien The Parkers 1999–2004 og som ståoppkomiker. Fra 2000 har hun også medvirket i flere filmer. Hun hadde biroller i filmer som Soul Plane (2004), Domino (2005) og Welcome Home, Roscoe Jenkins (2008) samt hovedrollen i Phat Girlz (2006).
Gammarus anatoliensis
Gammarus anatoliensis er en art i slekten Gammarus innenfor familien Gammaridae, av ordenen Gammaridea - som inngår i gruppen av amfipoder.
Arten er funnet i Tyrkia.
Katarina Tothova
Katarina Tothova (født 10. oktober 1986) er en tsjekkisk terrengsyklist.
Posidonia oceanica
Posidonia oceanica er en art av sjøgras. Den er endemisk for Middelhavet, der den spiller en viktig rolle i de marine økosystemene.
Den vokser under vann ned til 30 m dyp. Stenglene er tykke og flerårige. Bladene er båndformede, opptil 50 cm lange og 5–7 mm brede. Gamle blad løsner og samler seg i baller som skylles på land. På fransk kalles ballene pelotes de mer. Blomstene er grønne, og frukten er et bær som er like stor som en oliven. Kjønnet formering er ikke så viktig, og planten sprer seg for det meste ved at stenglene sakte vokser utover.
Posidonia oceanica vokser i tette bestander som skaper habitat for mange arter. Her finnes fisker som Chromis chromis, Spicara maena, Spicara smaris, okseøyefisk, Diplodus annularis, Diplodus sargus, abborkilling, junkergylt, Symphodus ocellatus, rød skorpionfisk og svart skorpionfisk, og sjøpinnsvinet Paracentrotus lividus. Suppeskilpadde og havkarussen Sarpa salpa gresser på Posidonia oceanica.
Metoden
Metoden er en roman av den norske forfatteren Ola Bauer, utgitt i 1985.
Romanens hovedperson Bo Brandt er på reise gjennom livet, og gjennom verden – med lengre opphold i Rio og i Afrika, bort fra en destruktiv barndom i en skipsrederfamilie, med en autoritær og nyrik far. Romanen skildrer også ulikhetene mellom Bo og den farslojale, skoleflinke broren Jon. Jon lar seg kue, går befalsskolen og handelshøyskolen, går inn i firmaet og bygger hus nederst i hagen.
Romanen har blitt karakterisert som en roman om «følelseskulde og om ondskap som går i arv»
Skihopping i Spania
Spania er ingen stor skihoppnasjon, men landet hadde mellom 1978 og 1992 noen få skihoppere som deltok i Hoppuka, verdenscupen og internasjonale mesterskap.
Skihopping i den spanske delen av Pyreneene startet opp på begynnelsen av 1900-tallet. Blant annet ble det hoppet i Ribes de Freser (Vall de Núria) fra omkring 1907, og i La Molina fra 1912. Etter hvert ble det bygd flere bakker; den største bakken i Ribes de Freser ble med tiden utvidet til K55.
Skihoppere
Den spanjolen som oppnådde best plasseringer er Bernat Sola, som deltok i verdenscupen fra 1983 til 1990. Han var også med i VM i 1985, 1987 og 1989, OL i 1984 og 1988, og VM i skiflyging i 1985, 1986 og 1990. Hans beste plasseringer i mesterskap oppnådde han i VM i skiflyging i 1986, der han ble nummer 33 av 45 deltakere, og i normalbakke i VM i 1985, der han ble nummer 34 av 65 deltakere. I verdenscupen kom han to ganger blant de 20 beste – 14.-plass i et renn med årlig deltakelse i Sapporo i 1987 (Spanias eneste verdenscuppoeng) og 19.-plass i normalbakken i Predazzo i 1990.
Hoppbakker og arrangerte mesterskap
Vinter-universiaden (studentlekene) ble arrangert i Jaca i Spania i 1981 og 1995. Begge gangene ble spesielt hopp og kombinert hopp avviklet i K90-bakken ved skistedet Astún, Spanias eneste hoppbakke av denne størrelsen. Jaca var kandidat til å arrangere vinter-OL i 1998, 2002, 2010 og 2014, men tapte alle gangene. Granada var hovedby for vinter-universiaden i 2015, men da ble nordiske grener og skiskyting avviklet i henholdsvis Štrbské Pleso og Osrblie i Slovakia.
K90-bakken ved Astún var FIS-sertifisert (homologert) til 2000. I La Molina ble en ny K70-bakke tatt i bruk i 1979; den ble utvidet til K75 i 1995. I den bakken ble det internasjonale hopprennet Copa del Rey arrangert årlig fra 1979 til 1992, fra 1981 som en del av europacupen (forløperen til kontinentalcupen).
Havila Holding
Havila Holding AS er et holdingselskap lokalisert i Fosnavåg på Sunnmøre som mellom annet investerer i shipping, fiskeri, verftsindustri og eiendom. Gjennom sine datterselskap er Havila Holding AS største eier i mellom annet Havila Shipping, Havyard Group og Fjord1. Selskapet er også største eier av rederiet Havila Kystruten AS.
Administrerende direktør er Per Sævik som også eier 10 prosent av selskapet gjennom Pison AS. Resten av aksjene er likt fordelt mellom barna Njål Sævik (Emini Invest AS), Vegard Sævik (Innidimman AS) og Hege Sævik Rabben (HSR Invest AS).
De schlesiske Beskidene
De schlesiske Beskidene (polsk: Beskid Śląski, tsjekkisk: Slezské Beskydy) er en av fjellkjedene i Beskidene. Det overveiende skogkledde fjellområdet, med et areal på 560 km², er for det meste på polsk territorium, den tsjekkiske delen er 54 km². Høyeste punkt er Skrzyczne (1 257 m). Det høyeste punktet i den tsjekkiske delen er Czantoria Wielka (995 m).
Katerina Bohata
Katerina Bohata (født 10. mai 1984) er en tsjekkisk terrengsyklist.
Klaus
Klaus og Claus er opprinnelige tyske kortformer av mannsnavnet Nicolaus, som er en latinsk form av det greske navnet Nikolaos, dannet av nike, «seier», og laós, «folk».
Gammarus kischineffensis
Arten er ikke funnet i norske farvann eller i nordlige Atlanterhavet.
Klaus
Utbredelse
Claus var, sammen med andre former av navnet, blant de ti vanligste mannsnavnene i Tyskland i senmiddelalderen. I Tyskland var også Klaus og Claus populært navn på guttebarn født i perioden ca. 1920–1970.
Eksterne lenker
Klaus Klaus (namn)
Gressklippermannen
Gressklippermannen (originaltittel: The Lawnmower Man) er en amerikansk science fiction-grøsser fra 1992 med Jeff Fahey og Pierce Brosnan i hovedrollene. Regi og manus er ved Brett Leonard. Filmen er løst basert på Stephen Kings novelle, The Lawnmower Man, fra 1975. Filmen avviker forholdsvis mye fra novellen, og Stephen King gikk til søksmål mot produsentene for å hindre at hans navn ble assosiert med filmen.
Gressklippermannen fikk blandet mottakelse av kritikerne og ble en moderat publikumssuksess. I 1996 kom en mindre vellykkede oppfølger kalt Lawnmower Man 2: Beyond Cyberspace.
Handling
Dr. Lawrence Angelo (Pierce Brosnan) forsker på hvordan virtual reality gjør dyr og mennesker mer intelligente. Problemet er at krefter i firmaet ønsker å bruke forskningen til krigføring og tukler med eksperimentene hans. Dette fører til at et av dyreforsøkene slår feil, og han mister jobben. Men han fortsetter for seg selv og trenger et nytt forsøkobjekt. Etterhvert får han den mentalt tilbakestående gartnerassistent Jobe Smith (Jeff Fahey) til å delta i forsøket. Eksperimentet involverer en datasimulator som kan etterligne alle menneskelige sanser. Forsøket er tilsynelatende harmløst og bidrar i første omgang til å øke intelligensen hos Jobe. Men etterhvert endres også hans personlighet og han starter et brutalt opprør mot alle som tidligere har utnyttet og latterliggjort ham. Til slutt blir han overmenneskelig og vender seg også mot den vennligsinnede forskeren som leder eksperimentet.
Om filmen
Filmen fikk blandet mottakelse av kritikerne, noe som gjenspeiles av at den har fått 38 % på Rotten Tomatoes.
Aftenposten og Dagbladet gav den terningkast fire, mens VG gav den én. Anmelderen på det norske nettstedet CINERAMA gav den terningkast tre og skrev blant annet at: «Selv om alt ikke virker helt 100% gjør Pierce Brosnan en ganske god forestilling til tross for at han ikke helt klarer å overbevise som den forskeren han skal være».
Filmen innbrakte 150 millioner dollar på verdensbasis, hvorav 32 millioner i USA. Produksjonskostnadene var på ca 10 millioner dollar.
Lengde
Den originale versjonen varer i 1 time og 48 minutter, men det er også blitt lansert en lengre versjon (director's cut) på 2 timer og 20 minutter.
Nonato
Raimundo Nonato da Silva (født 23. februar 1967 i Mossoró i Brasil), kjent som Nonato, er en brasiliansk tidligere fotballspiller som spilte venstreback.
Nonato huskes hovedsakelig for tiden han spilte for, som han først ankom på lån i 1990, før overgangen ble gjort permanent i 1991. Han etablerte seg på laget som en høyrebent venstreback. Etter syv år hos Cruzeiro dro han i 1998 videre til, hvor han tilbragte to år.
I 1993 ble han innkalt av landslagstrener Carlos Alberto Parreira til s tropp for US Cup, en turnering som ble spilt i juni 1993. Nonato deltok i alle Brasils tre kamper i turneringen. Han spilte to kamper som innbytter, og den siste kampen fra start. Deltakelsen i US Cup i 1993 ble hans eneste involvering på landslagsnivå.
Slaget om Yunnan-Burma-veien
Slaget om Yunnan-Burma-veien var navnet på det kinesiske inngrepet for å støtte de britisk allierte i felttoget i Burma, som fant sted mellom mars og juni i 1942. Det var de kinesiske styrkene i lag med britiske tropper som kjempet mot Japan. Kampene ble utkjempet i den nordlige delen av Burma, på den strategisk viktige Burmaveien.
Tra La La La La
Tra La La La La er en sang skrevet av Ike Turner som ble spilt inn og gitt ut på singel med Ike & Tina Turner i 1962. Singelen nådde en 9.-plass på R&B lista og en 50.-plass på Pop-lista. Sangen er også å finne på albumet Dynamite! som ble gitt ut i 1963.
Slaget om Yunnan-Burma-veien
De kinesiske troppene bestod av 5. armé, 6. armé og 66. armé og disse var kommandert av generalløytnant Joseph Stilwell, som var leder for den kinesiske ekspedisjonsstyrken. Generalløytnant Luo Zhouying var hans ledende offiser.
I februar 1942 rettet general Luo Zhouying 5. armé mot å bevege seg fra Vest-Yunnan til nærheten av Toungoo og videre sørover i Burma. Fremrykkende elementer av 200. divisjon fra 5. armé ankom Toungoo 8. mars 1942 og tok over forsvarsposisjonene fra britiske styrker. 6. armé ble dirigert til å bevege seg mot grensen mellom Burma og Thailand. De hadde til nå holdt sine posisjoner ved Kunming. Arméens ledende elementer kom til Mawchi, Mongpang og Mongtong i midten av mars. Seinere ankom 66. armé Lashio og Mandalay som en reservestyrke for å støtte de britiske troppene i deres operasjoner.
Kamper som fant sted under denne operasjonen:
Coats Land
Coats Land er et landområde på det antarktiske kontinent beliggende vest for Dronning Maud Land og øst for Weddellhavet (20-35° vestlig lengde). Den nordøstre delen ble oppdaget av William S. Bruce på Scotia-ekspedisjonen 1902–1904. Han navnga området etter James Coats jr. og major Andrew Coats, ekspedisjonens to hovedsponsorer. Den tyske antarktisekspedisjonen 1911–13 under ledelse av Wilhelm Filchner og Endurance-ekspedisjonen 1914–17 under ledelse av Ernest Shackleton gjorde ytterligere oppdagelser i området.
Området inngår i Storbritannia og Argentinas krav i Antarktis.
Trigonophorus xisana
Trigonophorus xisana er en bille som hører til gruppen gullbasser (Cetoniinae) i gruppen skarabider (Scarabaeoidea).
Imarbu
Imarbu er en turistforeningshytte i Aure kommune, Møre og Romsdal. Hytten er eid av Kristiansund og Nordmøre Turistforening og er en selvbetjent hytte. Den ble åpnet sommeren 2004.
Trigonophorus xisana
Utseende
En middelsstor, grønn gullbasse. Begge kjønn har et flatt, T-formet framspring i pannen (slektsnavnet betyr "trekant-bærer"), på sidene av dette med rundede lapper, og også et rundet framspring som går fra bakhodet forover. Kroppen er ganske fint punktert, uten tydelige punktstriper på dekkvingene.
Per-Kjetil Skare
Per-Kjetil Skare (født 1985) har vært redaktør i gratismagasinene Bodø Nu (til 2008), Harstad Nu og Rana No. Skare startet som redaktør som 19-åring.
Trigonophorus xisana
Utbredelse
Arten lever i Kina (Yunnan).
Imarbu
Beliggenhet
Imarbu ligger ved Imarsundet på Ertvågsøya i Aure kommune. Den er tredje hytte på turruten fjordruta ved start i Kristiansund. Nærmeste hytter er Gullsteinvollen (Tustna) og Nersetra (Ertvågsøya).
På andre siden av Imarsundet ligger øyen Stabblandet med fjellene Litløra og Storøra lett tilgjengelig fra sundet.
Fasiliteter
Imarbu er bygd på dugnad i 2003–04. Deler av hytten kommer fra et gammelt fjøs som har stått på Ånes i Aure kommune, dette gir innerveggene i hytten et spesielt preg.
Hytten ligger ved sjøen og det er eget naust som hører til, her finnes to geitbåter som disponeres av de som leier seg opphold på hytten. Det er også tilgjengelig fiskeutstyr, krabbeteiner og mulighet for å koke krabbe i naustet.
Oliver Strohmaier
Oliver Strohmaier (født 2. januar 1968 i Eisenerz) er en østerriksk tidligere skihopper.
Han deltok i verdenscupen i årene 1986-1991, med 21.-plass i 1986/87 som beste sammenlagtplassering. Samme sesong fikk han sin beste plassering sammenlagt i den tysk-østerrikske hoppuka, da han ble nummer 20. Hans beste plassering i enkeltrenn i verdenscupen var 2.-plass i Meldal 18. mars 1988. I VM i Oberstdorf i 1987 ble han nummer 21 i normalbakken.
Karl-Theodor zu Guttenberg
Karl-Theodor Maria Nikolaus Johann Jacob Philipp Franz Joseph Sylvester Freiherr von und zu Guttenberg, (født 5. desember 1971 i München) er en tysk politiker (CSU). Han var i perioden 2009 til 2011 Tysklands forsvarsminister i Angela Merkels andre regjering. Guttenberg gikk av etter at det var blitt avslørt at hans doktoravhandling ikke var et selvstendig arbeid. Han var nærings- og teknologiminister i Angela Merkels første regjering i 2009.
Bakgrunn
Etter avtjening av verneplikt ved fjelljegerne i Mittenwald ble han underoffiser av reserven. Guttenberg studerte jus og statsvitenskap, og er siden direktør for sin familievirksomhet, Guttenberg GmbH, i München og Berlin. Dessuten har han arbeidet som journalist for «Die Welt». Han ble innvalgt i Forbundsdagen for CSU i 2002.
Han var generalsekretær i CSU fra november 2008 til februar 2009.
I 2007 tok han den juridiske doktorgraden, med avhandlingen ''Verfassung und Verfassungsvertrag. Konstitutionelle Entwicklungsstufen in den USA und der EU'' («Grunnlov og grunnlovstraktat: Grunnlovsutvikling i USA og EU». I februar 2011 ba han selv Universitetet i Bayreuth om å trekke hans doktorgrad tilbake, da han hadde blitt beskyldt for plagiat. Han ble som følge av dette kjent som både «Zu Googleberg», og Dr. Klipp-og-Lim. 1. mars 2011 ble det meldt at han trakk seg som forsvarsminister og fra alle politiske verv som følge av avsløringen om at deler av hans doktorgradsavhandling er plagiat.
Familie
Karl-Theodor Freiherr zu Guttenberg tilhører den frankiske adelsslekten Guttenberg.
Guttenbergs farfar, Karl Theodor Freiherr von und zu Guttenberg (1921–1972), var også CSU-politiker og statssekretær. Bestemoren, Rosa Sophie Prinzessin von Arenberg (født 1922), tilhører fyrsteslekten Arenberg. Guttenbergs far er dirigenten Enoch zu Guttenberg, som var eier av vingodset Reichsrat von Buhl, og moren er Christiane Henkell-von Ribbentrop (født 1951), en datter av Jakob Graf und Edler Herr von und zu Eltz gen. Faust von Stromberg (en tidligere leder for vinbondeforbundet i Rheingau, som var kroatisk politiker og parlamentsmedlem på 1990-tallet, kjent som greven av Vukovar i Kroatia) og Ladislaja Freiin Mayr von Melnhof (født 1920). Foreldrene ble skilt i 1977, og i 1985 giftet moren seg på nytt med Adolf von Ribbentrop (født 1935), en sønn av utenriksminister Joachim von Ribbentrop.
I februar 2000 giftet Karl-Theodor Freiherr von und zu Guttenberg seg med Stephanie zu Guttenberg født Stephanie Gräfin von Bismarck-Schönhausen, et tippoldebarn av rikskansler Otto von Bismarck. De har to døtre.
Xander Houtkoop
Xander Houtkoop (født 26. mars 1989) er en nederlandsk fotballspiller. Houtkoop har tidligere spilt for blant andre SC Heerenveen, FC Emmen, Heracles Almelo, Go Ahead Eagles, ADO Den Haag og SC Cambuur.
Karriere
Houtkoop begynte sin karriere hos SC Heerenveen, men fikk ikke tellende kamper for klubbens a-lag. Under 2009/2010-sesongen ble han lånt ut til FC Emmen, som da spilte i Eerste divisie på andre nivå i nederlandsk fotball. I april 2010 skrev han under på en kontrakt med Heracles Almelo i Eredivisie etter at kontrakten med SC Heerenveen var utløpt. Hos Heracles fikk han seks seriekamper før han i juli 2011 dro vederlagsfritt til Go Ahead Eagles og Eerste divisie. Han var med på å spille klubben opp igjen til Eredivisie og fikk over 90 seriekamper og 20 seriemål.
Sommeren 2014 meldte Houtkoop overgang til ADO Den Haag da han ikke var villig til å forhandle om ny kontrakt med Go Ahead Eagles. Allerede sommeren etter ble kontrakten med ADO Den Haag oppløst, og Houtkoop meldte deretter overgang til SC Cambuur i august 2015. I den påfølgende 2016-sesongen rykket han ned med klubben til Eerste divisie.
Etter at kontrakten hans med SC Cambuur gikk ut sommeren 2018 var Houtkoop en lengre periode klubbløs. I august samme år ble han invitert til prøvespill hos Hamarkameratene, og den 29. august 2018 skrev han under på en kontrakt med HamKam som varte ut 2018-sesongen. Hans første kamp for HamKam kom hjemme mot Åsane den 2. september, hvor han kom inn som innbytter for Abubakar Ibrahim i andre omgang (2–1).
Åsmund Grande
Åsmund Ludvik Grande (født 1920 i Verdal, død 2006 i Snåsa) var gårdbruker på Snåsa prestegård, sosialsjef og ordfører i Snåsa i én valgperiode 1964–1967. Han representerte Senterpartiet.
Han var født på gården Skjei i Verdal, og var utdannet ved Mære landbruksskole i 1941. Han eide gården Lian i Verdal i fire år fra 1942 før han i 1946 ble forpakter på Snåsa prestegård. Han var sosialsjef i Snåsa fra 1972 til 1987. Sønnen Torstein Grande overtok forpaktningen av prestegården etter faren.
Han var formann i Snåsa bondelag 1956–58, i Snåsa meieri 1960–1961, og satt i menighetsrådet 1958–69. Grande var aktiv innen travsport. Hans og brorens hest «Tordenfly T» vant HM Kongens pokalløp i 1957, og hans hest «Perle Jahn» vant Kristianiapokalen i 1980.
Miguel Ayuso Guixot
Miguel Ángel Ayuso Guixot, MCCJ (født 17. juni 1952 i Sevilla i Spania), er en spansk ordensgeistlig katolsk teolog, orientalist og islamlærd. Han har vært president for Det pavelige råd for interreligiøs dialog, og ble kardinal i 2019.
Prest, combonianer
Fra 1982 til 2002 var han misjonær i Sudan og Egypt. I denne perioden var pater Ayuso Guixot også professor i islamske studier ved St. Paul Interdiocesan Seminary i Khartoum i Sudan (1987-1993) og ved Training Center for Teachers of Christian Religions i Khartoum (1991-1994). Han var også professor i arabisk ved Dar Comboni Center for Arabic Studies i Kairo (1997-2002), drevet av Comboni-misjonærene. Ayuso Guixot underviste i islamkunnskap og dogmatisk teologi ved PISAI fra 2002 og var dets studiedirektør fra 2003 til 2006.
I 2006 etterfulgte han Justo Lacunza SMA som president for Det pavelige institutt for arabiske og islamske studier (PISAI). I 2012 ble han etterfulgt av Valentino Cottini.